La Celestina
Store norske leksikon,Språk og litteratur,Litteratur i verden,Europa,Spanias litteratur,Spanias litteratur på 1500-tallet
La Celestina er en vanlig tittel på La tragicomedia de Calixto y Melibea, et prosaverk av Fernando de Rojas.
Verket er klassifisert av noen som lesedrama, av andre som roman i dialogform. Den første kjente utgaven (1499) omfattet 16 akter, en utvidet utgave fra 1501 og 1502 hadde 21 akter. Verket fremstiller Calixto og Melibeas kjærlighetsforhold, og gir en realistisk og dyptpløyende skildring av Celestina, som har brakt dem sammen.La Celestina hører til hovedverkene i spansk litteratur og har øvd stor innflytelse både på spansk romankunst og drama. Det ble oversatt til flere europeiske språk alt tidlig på 1500-tallet. Les mer i Store norske leksikon Spanias litteratur renessansen- litteratur Teater i Spania Eksterne lenker La Celestina i Cervantes-biblioteket (spansk)